Ḷḷouxa de Carriu

La ḷḷouxa de Carriu ye una llábana inscrita que foi atopada nel 1926 por unos llabradores al llabrar una tierra en pueblu de Carriu, en conceyu de Villayón, Asturies.

La inscripción contién un conxuru en contra del xarazu qu'axunta testos d'orixe diversu, La so importancia vien de tratase d'un testu máxicu de tipu propiciatoriu y non d'un diploma como la mayoría de los testos que se conocen d'esa dómina.

La datación de la inscripción foi controvertida, pero los últimos estudios testuales revelen que debió escribise en sieglu VIII, porque incorpora fragmentos de los testos del martiriu de San Bartuelo y del martiriu de San Cristuévano, que s'escribieron y circularon en sieglu VIII..

Na actualidá guárdase na Real Academia de la Historia d'España.

 Fragmentu y traducción 

«Acuro vos omnes patriarcas Micael, Grabriel, Ceciteil, Oriel, Rafael, Ananiel, Marmoniel, qui ilas nubus coptis tinetis in manu vuestras estote livera de vila nomine Ciuscau, ubi avitat famulus eius Auriolus cum meum cineterius cum fratribus vel vicinibus sui vel de omnis posesiones eiusdem ediciantur de vila e de ilas avitaciones eius; per montes vada et revertam ubi neque galus canta neque galina cacena, ubi neque aratore neque seminator semina ubui neque nula nominare sun.»

«Conxúrovos a tolos patriarques, Miguel, Grabiel, Cecitiel, Uriel, Rafael, Ananiel, Marmoniel, que tenéis les nubes nes vuestres manes. Sía. Llibra'l llugar de nome [⸻]cau, onde habita'l siervu de Dios Auriolo [¿col so?] campusantu, colos sos hermanos y vecinos [⸻] y toles sos posesiones; Sían echaos del llugar y de les cases. Pelos montes vaiga y vuelva, onde nin el gallu canta nin la pita cacarexa, onde nin ta'l llabrador nin el semador sema y onde nome nengunu suenahttps://revistas.um.es/ayc/issue/view/4891

 Referencies 

Categoría:Historia d'Asturies
Categoría:Arqueoloxía d'España

Categoría:Wikipedia:Correxir/Revisar títulu
Categoría:Villayón